

# JÕELÄHTME VALLAVALITSUS

|  |  |
| --- | --- |
|  |     30.01.2025 nr 6-2/5769-1 |

 **„Rebala küla Jäätmekeskuse maaüksusele projekteerimistingimuste väljastamine detailplaneeringu olemasolul“ eelnõu edastamine**

Jõelähtme Vallavalitsus korraldab Rebala külas Jäätmekeskuse maaüksusel kehtiva detailplaneeringu hoonestusala täpsustamiseks projekteerimistingimuste väljastamise menetlust vastavalt ehitusseadustiku § 31 lg 1, mille kohaselt tuleb korraldada projekteerimistingimuste väljastamise menetlus detailplaneeringu olemasolul avatud menetlusena. Vastavalt ehitusseadustiku § 31 lg 4 p 1 ja 2 esitatakse projekteerimistingimuste eelnõu kooskõlastamiseks asutusele, kelle seadusest tulenev pädevus on seotud projekteerimistingimuste taotluse esemega ja arvamuse avaldamiseks asutusele või isikule, kelle õigusi või huve võib taotletav ehitis või ehitamine puudutada.

Ehitusseadustiku § 31 lg 4 alusel kaasab Jõelähtme Vallavalitsus projekteerimistingimuste menetlusse Rebala külas Jäätmekeskuse maaüksuse naaberkinnistute maaomanikud ning asutused ja ettevõtted, kes on kooskõlastanud Rebala küla Jäätmekeskuse kinnistu ja lähiala detailplaneeringu, mis on kehtestatud Jõelähtme Vallavolikogu 29.08.2013 otsusega nr 413.

Edastame „Rebala küla Jäätmekeskuse maaüksusele projekteerimistingimuste väljastamine detailplaneeringu olemasolul“ eelnõu. Teil on võimalik esitada oma seisukoht projekteerimistingimuste eelnõu osas hiljemalt **16.02.2025**.aastal vallavalitsuse kantselei e-posti aadressil kantselei@joelahtme.ee (või postiaadressil Postijaama tee 7, Jõelähtme küla 74202).

Lugupidamisega

(*allkirjastatud digitaalselt*)

Andrus Umboja
vallavanem

Lisad:

1. eelnõu „Rebala küla Jäätmekeskuse maaüksusele projekteerimistingimuste väljastamine detailplaneeringu olemasolul”;
2. taotluse lisana esitatud Jäätmekeskuse kinnistu ja lähiala detailplaneeringut täpsustav joonis.

Kaili Velleste

kaili.velleste@joelahtme.ee